Espainiarekin leialtasuna lantzera | Politika | Berria\nElkarrizketa eskatu du Urkulluk.\nEH Bilduren ustez, lehendakariak ez dio begirunerik adierazi behar erregeari\nFelipe VI.a Espainiako erregea eta Iñigo Urkullu Jaurlaritzako lehendakaria, elkarri bostekoa ematen. EMILIO NARANJO / EFE\nIñigo Urkullu Eusko Jaurlaritzako lehendakaria Madrilera joan zen atzo, Zarzuela jauregira, Felipe VI.a Espainiako erregearekin biltzera. Harremanak estutzera joan zen Espainiako erregearengana, elkarrizketaren bidean sakondu eta leialtasuna lantzera. Halaxe azaldu zuen goizean Mungian (Bizkaia), Madrilerako bidea hartu aurretik, eta halaxe jakinarazi zuten lehendakaritzako iturriek bileraren ostean ere.\nIturri horien arabera, bi agintarien arteko bilera «beharrezkoa eta giro onean egindakoa» izan zen. Lehendakariak Felipe VI.ari azaldu ei zion egungo eredua ez dela eraginkorra eta eredu hori luzatzeak «atzera bueltarik ez duen ulertezintasuna eta urruntzea» ekarriko lukeela. Horri aurre egiteko, estatu eredu berri bat osatzea proposatu zion Urkulluk Felipe VI.ari, «elkarrekiko leialtasun politiko eta instituzionalean» oinarrituz. Garai berri horren printzipioek zeintzuk izan behar duten ere esan zuen: «Errespetua, menpekotasunik eza eta aldebikotasun bermedun eraginkorra». Beraz, eredu berriaz mintzatu zitzaion Urkullu Espainiako erregeari, eta lehendakariak argi dauka eredu berri horrek aintzat zer hartu behar lukeen: «Esperientzia, Europako errealitate berria eta autogobernurako nahia».\nMadrilera joan aurretik ere elkarrizketan sakondu beharraz mintzatu zen Urkullu, Mungian (Bizkaia). «Politikan sinesten dut; elkarrizketan, negoziazioan, akordioan eta harreman politikoen arteko leialtasunean oinarritutako politikan», azaldu zuen. «Desberdintasunak izan arren, oso desadostasun handiak izan arren, ohiko jardunean eta jardun politikoan beti egon behar du akordiorako lekuak. Horixe berretsiko dut Madrilen».\nArratsaldeko seietatik aurrera izan zuen horretarako aukera. Espainiako erregeak adeitsu hartu zuen Zarzuelako jauregian; irribarretsu eman zion bostekoa, luzaro, eta, ohiko argazkietarako tartea utzi ondoren, erregearen bulegora sartu ziren biak. Ia ordubetez egon ziren bilduta.\nElkar ulertzeko nahia azaldu zion lehendakariak Espainiako erregeari, duela egun batzuk Mariano Rajoy Espainiako gobernuburuari adierazi zion bezala. Orduan, elkarrizketaren bideari heltzeko gonbita egin zion Rajoyri. Zehazki, «kultura demokratikoan aurrerapausoa» eman dezala eta «elkarrizketaren eta negoziazioaren atea» ireki dezala esan zion. Ez du erantzunik izan.\nEH Bilduri ez zitzaion lehendakariaren adeitasun hori gustatu. «Ez dio inolako begirunerik adierazi behar erabakitzeko eskubidea onartzen ez duen errege bati», esan zuen Maribi Ugarteburuk goizean egindako agerraldi batean. «Estatuak ez dauka inolako asmorik Euskal Herria eta Kataluniako herritarren borondatea entzuteko eta errespetatzeko», adierazi zuen.\nGauzak horrela, bilerak emandakoa hasi aurretik «oso argi» zuela adierazi zuen Ugarteburuk: «Ez dakigu zein diren Urkulluren asmoak, baina oso argi dugu emaitza zein izango den: hutsa, ezer ez; berriro denbora galtzea».\nEH bilduren ustez, zerbait esatekotan, Euskal Herritik «bi mezu argi» helarazi behar litzaizkioke Espainiako erregeari: batetik, «akordio eta lege baliagarri bakarra» Euskal Herria erabakigune gisa onartzen duena dela; bestetik, erabakitzeko eskubide hori «inoren baimenaren zain egon gabe» gauzatu behar dela; eta gauzatuko dela aurreratu zuen Ugarteburuk.


Covid-19aren zabalpena eteteko ekintza-plana eskatu dio Zaldibiako Udalak Osasun Sailari - Goierriko Hitza : Goierriko Hitza\nCovid-19aren zabalpena eteteko ekintza-plana eskatu dio Zaldibiako Udalak Osasun Sailari\nZaldibiako Udalak, herriko egoerari buruzko kezka adierazteaz gain, eskaera zuzenak egin dizkio Gotzone Sagardui Osasun Sailburuari eta bere Sailari bidalitako gutunean\nOsasun Sailak gaur eguerdian kaleratutako txosten epidemiologikoaren arabera, Zaldibia 400eko mugaren gainetik aurkitzen da oraindik, 7358,26ko eragin tasarekin hain zuzen. «Gutxienez 124 herritar izan dira azken bi asteetan positibo eman dutenak. Herriko 52 etxebizitzatan dugu positibo den norbait, eta beste hainbeste dira berrogeialdi prebentiboan egon diren eta daudenak», azaldu du Zaldibiako Udalak, «Zaldibiako 3 pertsona ospitaleratu behar izan dira gutxienez eta Zainketa Berezien Unitatean egon da haietako bat, adin txikiko haurra». Horrez gain, «hainbat dira sintoma kezkagarriekin dauden herritarrak», baina momentuz etxean daudela adierazi du Udalak.\nEgoeraren larritasuna ikusita, transmisioa eteteko bitartekoak eta ekintza plan zehatz bat eskatu dute zaldibitarrek Gotzone Sagardui Osasun Sailburuari eta bere Sailari bidalitako gutunean, ekintzetako bat baheketa deialdi zabala izan daitekeela proposatuz. Osasun Sailetik baheketa masiboak antolatzeko estrategia baztertu bazen ere, martxoan zehar Goierriko hiru herritan (Legorreta, Ataun eta Lazkao) tresna hau berriro erabili zela argudiatu du Udalak: «Ez dakigu baheketa egiteko erabakia hartzeko irizpideak zein diren, baina nabarmen dakigu aipatutako hiru kasuetan baino egoera are larriagoa dela Zaldibiakoa».\nZaldibiako Udalak pandemia osoan zehar eta laugarren olatu honen lehen egunetik adierazi dio bere prestutasuna Osasun Sailari ekintza-plan horren osaeran kolaboratzeko, eta plana aurrera eramateko baliabide-mota ezberdinak ere planteatu ditu: pertsonalak, materialak, azpiegiturak, komunikaziokoak… Hori horrela, honako hauek izan dira Zaldibiako Udalak Gotzone Sagardui Osasun Sailburuari gaur bidalitako gutunean egin dizkion galderak:


Bi botiken konbinazioa eraginkorra da bularreko minbizi erresistenteenaren aurka | Consumer\nBi botiken konbinazioa eraginkorra da bularreko minbizi erresistenteenaren aurka\nLapatinib eta trastuzumab bidezko terapiaren ondorioz, tumorearen progresioaren biziraupen librea %50 handitzen da\nOnkologia Klinikoko Elkarte Amerikarraren Biltzarrean (ASCO, ingelesezko siglak) Chicagon bildu diren adituek frogatu dute bularreko minbizi gogorrenetako bati aurre egiteko bi botika konbinatzearen eraginkortasuna. Sendagai horiek barrutik eta kanpotik eraso egiten diete zelula gaiztoei.\nSaiakerak, III. fasean dagoenak, egiaztatu du bi “terapia gidaturen”, lapatinibaren eta trastuzumabaren efektu konbinatuak %50eko hazkundea dakarrela progresioaren biziraupen askean (tumoreak aurrera egiten ez duen denboran), bularreko HER2 minbizi positibo metastasikoa duten emakumeengan, gaixotasun horren forma oldarkorrenetako bat baita, eta %30ekoa.\nTumore mota horren ezaugarri bereizgarria ErbB2 edo HER2 hartzailea da. ErbB2 edo her2 mintz arteko proteina bat da, eta zati bat mintzaren barruan eta beste zati bat mintzaren kanpoan du. Mintz horretatik, zelula gaiztoen mekanismo estimulatzailea aktibatzen da.\nBularreko minbizia, HER2 metastasikoa, gaixotasun horren forma oldarkorrenetako bat da, eta kasuen %25-30ean gertatzen da.\nTexasko Baylor-Sammons Cancer Centerreko Joyce O’Shaughnessy ikerketa-zuzendariak adierazi zuenez, HER2 tumore positiboa tratatzeko arazo nagusia aukera terapeutikoen urritasuna da, “trastuzumab eta kimioterapia jaso ondoren patologiak aurrera egiten duenean”. Aditu horren arabera, ErbB2 hartzailearen gainadierazpenari eraginkortasunez erasotzea da gakoa, hainbat angelutatik.\nIkuspegi horretatik, azterketaren emaitzak “apartekoak dira”, esan zuen Antonio Llombart Espainiako Onkologia Medikoko Elkarteko (SEOM) idazkariak eta espezialitate horretako buruak Vilanovako (Lleida) Arnau ospitalean.\nSaiakuntzan parte hartu zuten 296 pazienteek sei erregimen terapeutiko jaso zituzten, batez beste. Baina egoera zail horretan ere emaitza positiboak lortu ziren: tumoreak aurrera egiteko duen arriskua% 27 txikiagoa da, erantzun-tasa% 3,4 handiagoa, onura kliniko globalaren bikoitza, eta biziraupen globala hobetzeko joera nabarmena ere badu.\nJosep Baselga Bartzelonako Vall d’Hebron ospitaleko onkologoak koordinatutako nazioarteko beste azterlan batek aztertuko du, orain, lapatinibak gaixotasunaren hasierako faseetan duen eraginkortasun-maila. Sendagai hori, Estatu Batuetan, Australian edo Suitzan jada merkaturatua, Europako Batasunean (EB) baimentzearen zain dago, Europako Sendagaien Agentziako Batzordearen aldeko gomendioa baitu.\nAEBetan, lapatinib, GlaxoSmithKline laborategiek merkaturatua, bularreko minbizi metastasikoa edo aurreratua duten eta HER2 geneko tumoreak dituzten pazienteak tratatzeko baimena du. Ahotik hartzen da, egunean behin.\nBestalde, Espainian baimenduta dagoen trastuzumab antitumorala Roche farmazeutikoak garatu du, eta, lapatinib bezala, egokia da HER2 genea duten tumoreak tratatzeko. Sendagaiak gene horren jarduera eragozten du.\nEspainiako ikerketak ASCOn\nOnkologia Klinikoko Elkarte Amerikarraren Urteko Bileran, maiatzaren 30etik ekainaren 3ra bitartean, Espainiako onkologoek zuzendutako 46 estudio aurkeztuko dira. Ramon Colomer doktoreak, SEOMeko lehendakariak, adierazi zuenez, "onartutako lanen bolumena Espainiako onkologiak bizi duen egoera aktiboaren erakusgarri garbia da, ez bakarrik laguntza mailan, baita ikerketaren arloan ere".\nGure adituek egindako lanen artean, bularreko, biriketako, maskuriko, giltzurruneko eta pankreako tumoreak nabarmentzen dira, besteak beste, kopuru eta balorazio handiagatik. Espainiako espezialistek, gainera, azken aurkikuntzen berri emango dute, SEOMek adierazi duenez, "gaixoei bizi-kalitate hobea emateko eta gaixotasunak aurrera egin ahal izateko biziraupen librea hobetzeko hainbat tratamendu eta botika-konbinazio erabilita".\nbotikak bularreko minbizia her2-eu lapatinib-eu tumore


Hondakinen gaineko zergaren igoera eta etxebizitza hutsei aplikatzen zaien errekargua desadostasun iturri, udalbatzan - Elgeta - Goiena.eus\nHondakinen gaineko zergaren igoera eta etxebizitza hutsei aplikatzen zaien errekargua desadostasun iturri, udalbatzan\nLarraitz Zeberio Lekuona 2019-10-23 08:00\nUdal tasa gehienek %0,7 egingo dute gora 2020an, eta hondakinen gaineko zergak %3. Igoera handiegia dela uste du oposizioak. Udal gobernuak azaldu du, berriz, Mankomunitateak lau urteotan Udalari aplikatu dion igoera estaltzeko hartutako neurria dela.\nKontsumorako Prezioen Indizeari (KPI) dagokion igoera izango dute udal tasa eta ordenantza fiskal gehienek 2020an. Atzo egindako ez ohiko osoko bilkuran hartu zuen erabakia udalbatzak. Salbuespenak ere izango dira, eta horien artean aurkitzen da hondakinen gaineko zergari aplikatuko zaion %3ko igoera. Iraitz Lazkano alkateak azaldu zuen Mankomunitateko kontu-hartzailearen txostena jaso duela Udalak, eta bertan azken lau urteetan Udalari aplikatutako igoeren berri jasotzen dela. Esan zuen gastuaren estaltze mailak antzera jarraitzeko hartutako neurria dela %3ko igoera.\nUdalak hobariak aplikatzen jarraituko duela gaineratu zuen Lazkanok, eta berriak ere egongo direla aurreratu zuen. "Orain arte hobari zabalena %50era heltzen zen, eta aurrerantzean %70era heltzeko aukera ere egongo da". Hezkuntza, kirol eta halako zerbitzuetan ez da igoerarik aplikatuko, eta bonu berriak ezarriko dira. "Bederatzi hilabeteko zerbitzua jaso eta zortzi ordainduko dute erabiltzaileek", azaldu zuen alkateak. Zerbitzu guztietarako urteko bonua egitea, berriz, 300 euro izango da; orain arte baino 50 euro merkeago. Frontoia merkeago alokatzeko aukera ere egongo da urte guztirako alokairua eginda; astean ordubete, abuztua eta jai egunak kenduta. Berrikuntzak daude baita ere eguzki plaken energia erabiltzeagatik dauden hobarietan.\nOposizioak kontrako botoa eman zuen, eta hondakinen gaineko zergaren igoera eta etxebizitza hutsei aplikatzen zaien errekargua ipini zituen arrazoi nagusi. "Ados gaude orokorrean, eta bereziki kirol zerbitzuetan zenbait hobari berri aplikatzearekin, baina ez dugu %3ko igoera hori ondo ikusten eta etxebizitza hutsei aplikatzen zaien %75eko errekarguarekin ere ez gatoz bat", adierazi zuen EAJko ordezkari Aintzane Oiarbidek. "Guk ez dugu Mankomunitateko kontu-hartzaileak bidalitako txosten horren berririk (…) eta jakin nahiko genuke zergatik planteatzen duen igoera hori Mankomunitateak eta zein den egoera une honetan". Aurrerantzean informazio guztia bidaltzeko eskaera ere egin zuen.\nEtxebizitza hutsen errekarguari dagokionean esan zuen ikusita dagoela ez duela alokairuetan mugimendurik eragiten, eta arazoa askoz ere sakonagoa dela. "Arazoa ez da konpontzen horrelako errekargu batekin. Ez dakigu etxebizitza horiek zergatik dauden hutsik. Gaia sakon aztertu behar da eta agian beste instituzio batzuetara jo behar da lege aldaketak eskatzeko. Hortik jotzearen aldekoak gara", esan zuen. Errekargua kentzeko eta alokairua bultzatzeko zer egin daitekeen aztertzeko proposamena egin zuen.\nEztabaida sortu zen udalbatzan. Iraitz Lazkano alkateak erantzun zuen hilabete eta erdi dela udal tasak eta ordenantza fiskalak lantzen ari direla, eta ogasun batzordeetan eman dela informazioa. Denbora horretan udal gobernuak ez duela ez informazio eskaerarik ez proposamenik jaso. "Eta berba egiteko prest gaude", esan zuen. Azaldu zuen Debagoieneko Mankomunitatearentzako igo egin direla hondakinen bilketa eta kudeaketa gastuak, eta aldiz jaitsi egin direla sarrerak. "Beraz, gehiago kostatzen da hondakinak kudeatzea".\nErrausketaren aldeko apustua egin izanak gipuzkoar guztiengan izango duen eragina ekarri zuen orduan gogora EH Bilduko ordezkari Ibai Larrañagak, eta Oiarbidek erantzun zion ez dela egia atez atekoa merkeagoa denik.\nEtxebizitza hutsen errekarguari dagokionean Lazkanok esan zuen iaz oposizioarekin adostutako kopurua dela, eta azpimarratu zuen oposizioak ez duela hilabete eta erdian gaiarekin lotutako proposamenik egin. "Aurreko oposizioa eta gu ez gara berdinak", erantzun zion Oiarbidek. "Guk gure iritzia dugu, eta gure proposamenak egiten ditugu".\nHala, aldeko bost botorekin eta kontrako birekin egin zuen aurrera 2020rako udal tasen eta ordenantza fiskalen proposamenak.


Seguridad Social:Informazio erabilgarria\nHemen zaude: Hasiera » Informazio erabilgarria » DIE sistema » RED Internet » Informazioa » RED Interneten galdera ohikoenak » Afiliazio-kontzeptuak\nZer ekintza egin daitezke afiliazioan DIE Sistemaren bidez?\nNola zuzentzen dira akatsekin prozesatutako afiliazio agiriak?\nNola egin daitezke ekintza hauek?\nNola sar gaitezke TGSS-ren datu-basera?\nAurkezteko epeak aldatu egiten dira sistema hau erabiltzean?\nBada epez kanpo mugimendurik egiterik?\nAlda daitezke transmititutako mugimenduen datuak?\nZuzen daitezke jada egonkortutako mugimenduen erroreak?\nNola egiaztatzen da dokumentuak bidali direla?\nBaliagarriak dira dokumentuak hirugarrenen aurrean?\nEdonoiz eska daiteke dokumentu bat?\nLangileen altak eta bajak egin, horien afiliazio datuak aldatu daitezke, baita kontsulten eta txostenen bidez Sistemari atxikitako langileei eta enpresei buruzko datuak lortu ere. Hain zuzen ere, honako jarduerak burutu daitezke:\nLANGILEA EGUNERATZEA ONDORENGO ALTAK\nLANGILEA EGUNERATZEA BAJAK (aurretikoak barne)\nLANGILEA EGUNERATZEA KOTIZAZIO TALDEZ ALDATU\nLANGILEA EGUNERATZEA AURRETIKO MUGIMENDUAL ALDATU\nLANGILEA EGUNERATZEA AURRETIKO MUGIMENDUAK EZABATU\nLANGILEA EGUNERATZEA KONTRATU MOTA ALDATU (KOEFIZIENTEA, TASA ETA EZAUGARRIAK)\nLANGILEA EGUNERATZEA AT EPIGRAFE ALDAKETA\nLANGILEA EGUNERATZEA ALTA ETA BAJA EGONKORRAK EZABATU\nLANGILEA EGUNERATZEA |ALD. SISTEMA BEREZIA |EO. 0132 (LANDAREKIAK)\nLANGILEA EGUNERATZEA BENETAKO LANALDIAK ZENBATU\nLANGILEA EGUNERATZEA ALTA DATA ALDATU EO.0613\nLANGILEA EGUNERATZEA LANBIDE KATEGORIA ALDATU\nLANGILEA KONTSULTAK / TXOSTENAK AFILIATUTAKOAREN EGOERA ENPRESAN\nLANGILEA KONTSULTAK / TXOSTENAK AFILIAZIO ZENBAKIA\nLANGILEA KONTSULTAK / TXOSTENAK KONTSULTATU NAF, PFIaren arabera\nLANGILEA KONTSULTAK / TXOSTENAK AFILIATU BATEN AURRETIAZKO MUGIMENDUAK\nLANGILEA KONTSULTAK / TXOSTENAK CCC -n AFILIATUTAKO BATEN LANEKO BIZITZA\nLANGILEA KONTSULTAK / TXOSTENAK |ABE GAIXOTASUN ARRUNTAGATIK\nLANGILEA KONTSULTAK / TXOSTENAK TA2 BIKOIZTUAK\nLANGILEA KONTSULTAK / TXOSTENAK BENETAKO LANALDIAK\nENPRESA KONTSULTAK / TXOSTENAK KKK BATEN LANEKO BIZITZA\nENPRESA KONTSULTAK / TXOSTENAK KKK BATEN EGOERA\nENPRESA KONTSULTAK / TXOSTENAK KKK BATEN ALTAN DIREN AFILIATUAK\nENPRESA KONTSULTAK / TXOSTENAK KKK BATEN AURRETIAZKO MUGIEMNDUAK DITUZTEN AFILIATUAK\nENPRESA KONTSULTAK / TXOSTENAK KOTIZAZIO EGOERAREN ZIURTAGIRIA\nDokumentuak nola prozesatu diren jakinarazten dituen hartu-agiri teknikkoak akatsak daudela adierazten badigu, zuzendu egin beharko dira, dokumentua bidaltzen denetik hamar eguneko epean; bestela, eragiketa ez da finkatuko. Zuzenketa on line DIE sistematik egingo da, "Izen-ematea eta on line afiliazioa", "Akatsen zuzenketa".\nInformazio gehiagorako "Akatsak dituzten afiliazioaren fitxategien datuak zuzentzeko prozedura" kontsulta daiteke on line DIE sisteman, "DIE Internet", "Erabiltzaile gidaliburuak".\nBi konexio modalitate daude enpresen eta TGSS artean: On line afiliazioa eta bidalketen afiliazioa.\nOn-line bidezko afiliazioa INTERNET bidezko konexioan datza, eta erabiltzaileak zuzenean konektatzen dira TGSSre datu-basearekin.\nBidalketa afiliazioa, bestalde, INTERNET bidez dagozkion afiliazio-mugimenduak fitxategi batean bidaltzean datza.\nSartu Gizarte Segurantzako web orrian (http://www.seg-social.es/) eta hautatu "RED Sistemarako Online Sarbidea", pantailaren eskuinaldean dagoen "Klik batean" atalean.\nEz. DIE Sistema datu-trukaketa era baino ez da, ez da kudeaketa-mota ezberdina. Beraz, altak aurretiaz aurkeztu ebharko dira, eta bajak eta datu-aldaketak aldaketa gertatu osteko sei egun baliodunetan; bajetan ere aurretiazko komunikazioa baimenduta dago.\nBai. Legezko epetik kanpo altak eta bajak egin daitezke, baina mugimendu hauen eraginetarako, aurkezpen data izango da. Honek esan nahi du altetan, enpresa altaren benetako egunetik kotizatzera beharturik dagoela, baina langilearen egonaldietarako sisteman, baliodun data efektu-data izango da. Bajetan, enpresa efektu-data arte kotizatzera beharturik egongo da, nahiz eta langilearentzako prestazioen kalkuluan, kontuan hartuko den data benetako data izango da.\nBai. Sistemak era sistematiko batean aurretiazko mugimenduak aldatzeko edo ezabatzeko aukera ematen du (altak edo bajak), Afiliazioaren Fitxategi Orokorrean mugimenduaren aplikazioaren benetako data baino egun bat lehenago arte.\nBai, era honetako inzidentziak Erabiltzailearenganako Harreta Unitateetan izapidetuko da, eta erabiltzaileari mugimendua egiaztatzen duen dokumentua eska diezaiokete.\nHala ere, alta eta bajetarako, 72 ordu baino gehiago pasa ez badira mugimenduaren benetako dataren 12am-tik zenbatzen hasita, sistemak erabiltzaileei berau ezabatzeko aukera ematen die.\nHonetaz gain, Nekazaritzako Erregimen Berezian (0613) jada egonkortutako benetako alta data aldatzeko aukera dago mugimendua ezabatu beharrik gabe eta nahiz eta 72 ordu baino gehiago pasa.\nEnpresen modalitatean: Erabiltzaileak bidalketa egiten duen konexioan bertan jasoko du hartu-agiria. Hartu-agiri horren bidez, erabiltzaileak egiaztagiria izango du, eta, hor, agiriak zer egunetan eta zer ordutan aurkeztu dituen jasoko da.\nBestalde, GSDOk WinSuite32 aplikaziora hartu-agiri tekniko bat bidaliko du, bidaltzen den fitxategi bakoitzeko. Horietan, zuzen prozesatutako agiriei eta gaizki prozesatu edo deuseztatu diren agiriei buruzko informazioa emango du. Gainera, inprimatutako txostenik eskatu bada (TA2, Laneko bizitzaren txostena, etab. ), hauek ere bidaliko dira.\nBai. GSDOk dokumentu guztien baimendutako inprimatzea baimentzen du eta bertan agertzen dien datuen baliozkotasuna ziurtatzen du, zantzu elektronikoaren bidez babestuz. Mekanismo hauek GSDOren ohiko sistemako zigilu eta sinaduraren parekoak dira. DIE Sisteman bidalitako dokumentuaren kontraste eta baliozkotzerako, GSDOren edozein Administraziotara jo edo Erabiltzailearenganako Arreta Unitatearekin harremanetan jarri GSDOren Telefonozko Arreta Zerbitzuaren bidez.\nBai. Sistemak behar denean edozein txosten lortzeko aukera ematen du, eta TA2 alta edo baja dokumentuen bikoiztuak eskatzeko aukera berezia du, mugimendua egin den data kontuan izan gabe.\nKasu honetan, postontzian txostena jasotzeko eskaera egiteaz gain, dokumentu hau unean bertan sortzeko eta inprimatzeko aukera dago Afiliazioa On-Line bidez.


kritiken hemeroteka » Ohiturazkoa izateagatik bazterketa bortitza jasan duen antzerkigintza\n« Bidaiei buruz | Literaturaren gainean »\nNeskazar, Amantxi, Aterako gera, Biozberak / Toribio Alzaga / Auspoa-Sendoa, 1994\nOhiturazkoa izateagatik bazterketa bortitza jasan duen antzerkigintza Ritxi Lizartza / Argia, 1997-03-02\nHona hemen bizitza osoa antzerkigintzari eman zion gizon baten lanaren testigantza txiki bat. Martzelino Soroa maisu izan zuen eta haren bidea jarraituz, komediari ekin zion. 1888tik aurrera, hogeita hamar hat antzezlan argitaratu zituen, eta horietatik asko antzeztuak ere ikusi.\nZer esan Toribiok liburuska honetan eskaintzen dizkigun lau entremes labur hauetaz? Gaur egungo bideetatik oso urrun dago ohitura antzerki hau, badirudi bere garaiari oso Iotua dagoela. Baina zer jaso daiteke XIX. mende amaiera eta XX. mende hasierako garaiari horren loturik ikusten dugun produkzio honetaz? Hasteko, kontuan hartzekoa da euskaraz argitaratzen ziren antzezlanen kopurua, gaur egun baino askosaz ere handiagoa eta etengabea zela; eta, batez ere, idatzi ahala antzeztu egiten zela, seguruenik gaur egun baino etsai gutxiago zituelako antzerkigintzak. Gaur egungo idazleek nahi lukete horrelakorik!\nKultur giro hartan, beraz, egileak antzeztua ikusten zituen bere lanak eta horrela ondorioak berehalakoan lortzeko aukera zuen, ikusleen erreakzioa oso epaile zorrotza baitzen.\nBeraz, komunikazioa zuzena behar zuen, eta idazleak bereziki zorrotza behar zuen luma, argia eta zuzena. Nahitaezkoa izan zuten idazleek gaur egun tradizioa galdurik dagoen euskara dramatiko baten sorrera. Argi eta garbi geratzen da lore artifizialik gabe menperatzen zuela Toribio Altzagak estilo zuzena, ikusleei pozak eta negarrak bidesaririk ordaindu gabe hurbilduko ziena…\nTamalez, lan hauek irakurrita moldatu behar dugu gaur egun, baina ideiak adierazteko mode labur, zuzen eta zehatzagorik ez du aurkituko irakurleak gaur egungo lanetan.\nOhitura antzerkia? Bai, baina hori da gutxienekoa. Zer ikasia badago horrelakoetan. Batez ere antzerkia idazten hasten direnek… euren lanak taulatu gainean ikusi nahi izanez gero, behintzat.


Publikoaren bozka emateko epea zabalik da! – Booktuberboom_+\nPublikoaren bozka emateko epea zabalik da!\nPosted by booktuberboom on 12 ekaina, 2020 12 ekaina, 2020\nAmaitu da gipuzkoako Booktuberboom booktube lehiaketan parte hartzeko epea! Parte-hartzaile guztien artean soilik bi animatu dira haien booktubeak publiko egira. Gaurtik ekainaren 19ra bitartean booktube hauek bozkatzeko aukera izango duzue Booktuberboom Booktube kanalean booktube gustokoenari “atsegin dut” emanez.\nEpaimahaiaren sariaren irabazlea hautatzeko garaian,epaimahaikideek irizpide ezberdinak hartuko dituzte kontuan, besteak beste, parte hartzailearen naturaltasuna, hizkuntzaren zuzentasuna, ahoskera, originaltasuna, azalpen argiak emateko gaitasuna, bideo muntaia eta booktuber formatua.\nBOOKTUBE PUBLIKOAK BOOKTUBERBOOM KANALEAN\nHauexek dira jokoan dauden sariak:\nEpaimahaiaren saria: GoPro kamera eta liburu eta disketan gastatzeko 100€ko bonoa.\nPublikoaren Saria: Bi lagunentzako abentura txangoa (parapentean hegaldia, urpekaritza, baleen ikuskatzea belaontzian…) eta liburu eta disketan gastatzeko 100€ko bonoa.\nErabakia ekainaren 19an hartuko da eta ondorengo egunetan emango ditugu aditzera irabazleen izenak.\nHona hemen lanak publiko egitera animatu diren bi booktuberren lanak eta beraz, publikoren saria eskuratzeko lehian daudenak. Eman “atsegin dut” potolo bat gustokoen duzun booktubeari!\nAurreko bidalketa Ostiralean amaituko da booktubeak bidaltzeko epea\nHurrengo bidalketa Ostiral honetan amaituko da publikoaren bozka emateko aukera!


Kide ugariko familiak ez daude guztiz pozik argiaren bonu soziala jasotzen jarraituko dutela jakin osteanHirukide | Hirukide\nKide ugariko familiak ez daude guztiz pozik argiaren bonu soziala jasotzen jarraituko dutela jakin ostean\nAlbisteak | 05 May 2017\nHirukidek faltan sumatzen du “per capita” kontsumoa aplikatzea hobaria osorik jasotzeko ezarritako kontsumo-mugan\nEuskadiko Kide Ugariko Familien Federazioak, Hirukidek, pozik jaso du Energia Ministerioaren erabakia, alegia, kide ugariko familiek bonu soziala jasotzen jarraitzea, iritzita kolektibo kaltebera dela, beste familia-mota batzuekin batera. Hala, aurrerantzean ere bonu soziala eskatu ahal izango dute, eta, horren arabera, argindarraren tarifan % 25eko deskontua jaso. Horrez gain, kalteberatasun larriko beste kontsumitzaile-talde bat egongo da, zeinari % 40ko deskontua aplikatuko zaion, eta horren barruan egongo lirateke IPREM (ondorio askotarako errenta-adierazle publikoa) bi aldiz baino diru-sarrera txikiagoak dituzten kide ugariko familiak.\nBonu sozialaren arauketa berrian, hobaria jaso ahal izateko kontsumo-mugak ezarri dira, urtean 3.600 kilowatt-ordura bitarte. Hala, bonuak dakarren % 25eko deskontua gehieneko kontsumo horretara bitartean aplikatuko da; hortik aurrera (urtean 3.600 kilowatt-ordura kide ugariko familien kasuan), berriz, tarifa arruntaz fakturatuko litzateke.\nHirukideren ustez, kontsumo-mugak ezartzea zentzuduna da, baina kexu da ez delako inolako progresibitaterik jaso kide ugariko familien barruan, bai eta ezarritako muga berbera delako 3 seme-alabako familia batentzat eta 5 seme-alaba edo gehiago dituenarentzat, kontuan hartu barik pertsonako edo “per capita” haztaturiko kontsumoa.\nErrege Dekretuaren behin betiko onarpena aurtengo ekaina eta uztaila bitarterako aurreikusita dago. Indarrean sartzen denean, familiek 6 hileko epea izango dute bonu soziala eskatzeko, eta familia guztiek bidali beharko dute eskaera, nahiz eta aurretik ere bonuaz gozatzen egon.\nGainordain eta zerga anakroniko eta insolidarioak\nHirukidek gogoratu nahi du argindarra, beste edozein ondasun edo zerbitzu bezala, BEZen mende dagoela, zehazki tasa orokorrari (% 21) lotuta. Hori gutxi balitz, fakturan, aldi berean, IEE (argindarraren gaineko zerga berezia) ordaintzen da, zeina, gainera, aipatu zergaren oinarriaren zati den; beraz, praktikan, zerga bat beste baten gainean ordaintzen da, ordaindu beharreko faktura % 27 baino gehiago garestituta.\nHirukidek gogoratu dio Gobernuari argindarra zergapetzen jarraitzen dela, kontsumoa premia biziko behartzat jo barik, BEZ tasa murriztura edo supermurriztura beheratu beharrean, beste produktu edo zerbitzu batzuetan egin den bezala, bai eta beste herrialde batzuetan ere gasaren eta argindarraren fakturetan (Frantzian, %5,5, eta Erresuma Batuan, % 5). Horrekin batera, hemen IEE % 5 baino gehiago zamatzen da, erabat neurriz kanpokoa eta anakronikoa dena, duela 20 urte baino gehiago sortu baitzen bereziki ikatzaren sektoreari laguntzeko, zeina orain askoz ere murritzagoa den.\nEra berean, elkarteak gogoratu du indarrean den tarifa-sistemak kide ugariko familiak kaltetzen dituela, kontsumoa modu progresiboan zigortzen baitu; izan ere, kontrataturiko potentzia eta kontsumituriko kilowatt-kopurua zenbat eta handiagoak, orduan eta garestiagoa kilowatta. Horrexegatik da bidezkoa bonu sozial honi eustea, zeina gasaren fakturara ere hedatu beharko litzatekeen.\nhttps://hirukide.com/eu/bono-social-aprobacion/https://hirukide.com/wp-content/uploads/2017/05/bon_soc.jpghttps://hirukide.com/wp-content/uploads/2017/05/bon_soc-300x300.jpg 2017-05-05T10:13:50+00:00 HirukideAlbisteak\nHirukidek faltan sumatzen du “per capita” kontsumoa aplikatzea hobaria osorik jasotzeko ezarritako kontsumo-mugan Euskadiko Kide Ugariko Familien Federazioak, Hirukidek, pozik jaso du Energia Ministerioaren erabakia, alegia, kide ugariko familiek bonu soziala jasotzen jarraitzea, iritzita kolektibo kaltebera dela, beste familia-mota batzuekin batera. Hala, aurrerantzean ere bonu soziala eskatu ahal izango dute,...


Getxo - Musika Eskola - Tramiteak - Ikasle berrien matrikula\n2022 / 2023 Matrikula.\nIzena emateko orientazioak\nEskabide berrietarako izena emateko epea: maiatzaren 15etik 31ra arte.\nInskripzioa on-line egin beharko duz: matrikulazio orria\nBete derrigorrezkoak diren datu guztiak.\nHorretarako, arretaz irakurri dokumentu osoa.\nEgin klik 2022/2023 ikasturterako aukeratu nahi d(it)uzun irakasgai(et)an.\nGehienez, hiru musika-tresna aukera ditzakezu, kontuan izanik hurrengo hiru tresnetatik bakarra aukeratu ahal izango duzula: PIANOA , GITARRA, PERKUSIOA.\nGorde PDFa eta bidali aisasi@getxo.eus e-mailera.\nAste bete pasata ez baduzu jaso zure posta elektronikoan inskripzioaren frogagiria, jarri gurekin harremanetan 944 646 011 telefonoan.\nAurretiko inskripzioa betetzen ari zara. Matrikulazioa behin betikoa bihurtuko da eskolen ordutegia onartu ondoren\nPlaza libreen esleipena zozketa publiko baten bidez egingo da; eskatzaileak, sartu ahal izateko, honen emaitzaren arabera ordenatuko dira.\nZozketa izan baino 48 ordu lehenago, zerrendak publikoki argitaratuko dira (web-orria honetan baita Musika Eskolako iragarki-tauletan ere) egin beharreko zuzenketak egin ahal izateko.\nGetxon erroldatutako eskatzaileek dute lehentasuna sartzeko unean.\n4 eta 5 urteko umeak, 2018 eta 2017an jaioak, Musika eta Mugimenduan inskribatuko dira.\n6 urteko umeak, 2016an jaioak, Musika eta Mugimenduan eta Harrerakoan inskribatuko dira.\n7 urteko umeak, 2015ean jaioak, Musika-Hizkuntza eta Harrerakoan inskribatuko dira.\n7 urte baino gehiagokoentzat, derrigorrezkoa da musika-tresna aukeratzea. Gehienez hiru adierazi daitezke, lehentasunez ordenaturik, kasu guztietan plazak ezin baitira bermatu. Aukera ezazu bat inskripzio-orriaren goitibeherako menuetako bakoitzean eta goian aipatu dugun moduan..\nMusika-tresnaz aparte, nahi adina irakasgai aukera daitezke. Aurretiko ezaguera musikalik eduki ezean, nahitaezkoa duzu Musika-Hizkuntzan inskribatzea.\nHamabost urtetik beherako hautagaiek lehentasuna izango dute instrumentua ikastean.\nHarremanetarako e-mail bat eta telefono mugikor baten zenbakia behintzat jarri beharko dira, behar izanez gero, zurekin harremanetan jarri ahal izateko.\nGetxoko Musika Eskolak euskara eta gaztelaniaren elkarBIZItzarako Bizi Proiektuarekin bat egin du. Horrela, eskolak nagusiki euskaraz izaten dira, hizkuntza menperatzen ez duten ikasleei arreta pertsonalizatua eskainiz. Musika eta Mugimendua eta Musika-hizkuntzako maila guztietara zabaldu da.\nIrizpideak ikasleak egoitza bietan kokatzeko\nIkasle guztiek ikasiko dute, ahal den guztietan, euren etxetik hurbilen dagoen eskolan, espezialitatea egoitza bakarrean ematen den kasuetan izan ezik.\n6 eta 7 urteko ikasleek Harrerakoa irakasgaian ere egin beharko dute inskripzioa. Irakasgai hau 5 ostiraletan emango da ikasturtean zehar; kontzertu didaktiko gisakoa izango da, horren ostean tailer moduko saio batzuk izango dira eta bertan ikasleek aipatutako kontzertuko tresnak ezagutuko dituzte.\nTasa eta prezio publikoak (urteakoak)\nUrte osorako matrikula (denentzat): 31.50 €\nMusika-tresna eta kantua: 368,55 €\nHarrerakoa: 47,25 €\nIrakasgai kolektiboak (Musika eta Mugimendua, Musika-Hizkuntza, Orkestra, Banda, Abesbatza, Ganbera- taldea, Fanfarrea, Konboa, Informatika Musikala, Ahots-teknika…: 207,90 €\nMusikoterapia: irakaskuntza denboraren arabera\nPrezioak alda daitezke\nTasen ordainketa 9 hilekotan banatuko da urritik ekainera.\nGetxoko udalerrian erroldatuta ez dauden ikasleek tasetan %50 gehiago ordainduko dute\nMatrikulan agertzen diren zure datu pertsonalak “IKASLEAK” tratamenduan sartzen dira; horren arduraduna Andres Isasi Musika Eskola da (Mesedeetako kalea 6, aisasi@getxo.eus) eta helburua du ikasleen kudeaketa egitea. Tratamenduaren oinarri juridikoa interesdunaren adostasuna eta kontratu bat gauzatzea da. Datuak arduradunarekin zuzeneko lotura duten erakundeei, banku, aurrezki-kutxa eta finantza-erakundeei eta aseguru-erakundeei eman ahal izango zaizkie. Titularrak eskubidea du datuak eskuratzeko eta zuzentzeko, ezabatzeko eta transferitzeko, baita bere datuen trataera mugatzeko edo ukatzeko ere, Udalaren posta helbidera edo datuak@getxo.eus (datuak babesteko ordezkaria) helbidera idatzizko jakinarazpen bat bidaliz, bere nortasuna egiaztatzen duen agiri bat sartuta, edo Udalaren egoitza elektronikoan horretarako eskuragarri dagoen kudeaketa elektronikoa hasiz. Informazio gehiagorako: www.getxo.eus/datuak\nEdozein zalantza argitzeko, etorri Andrés Isasi Musika Eskolara:\nAreetan, Mesedeetako kalea 6, goizez (09:30 - 13:30) zein arratsaldez (16:00 - 20:00), 944.646.011 telefonoa. Ostiraletan goizez (09:30-13:30), arratsaldez (16:00-19:00).\nAlgortan, Basagoiti etorbidea 77, ostegunetan goizez (09.30 – 13:30), arratsaldez astelehenetik ostilarera (15:30 - 20:00), 944.646.022 telefonoa.


Arte Vital Lehiaketak aurtengo sarituen lanak aurkeztu ditu – KULTUR SHAREA\nGert Voor Int Holt (argazkia), Remedios Aransaez (pintura), Asier Aginako (fineart inprimaketa) eta Pablo Alonso (eskultura) izan dira aurtengo irabazleak.\nArte Vital Lehiaketak aurtengo edizioko artista irabazleen lanak Gasteizko Vital Fundazioaren erakusketa aretoan jarri ditu ikusgai. Artista arabarrei zuzendutako lehiaketa honek bertako kultura sektorea bultzatzen laguntzea du helburu, zehazki, pintura, eskultura, argazkilaritza eta bestelako tekniken diziplinetan. Ekainaren 27ra arte egongo da ikusgai erakusketa, Vital Fundazioaren erakusketa aretoan.\nEdizio honetan 135 lan aurkeztu dira. Horietatik 64 pintura kategorian, 19 eskulturan, 31 argazkigintzan eta 21ek beste teknika artistiko batzuen alde egin dute.\nHauek izan dira aurtengo edizioan saritutakoak: Pintura kategorian, Remedios Aransaez eraman du saria Paisaje lanarekin. Gert Voor Int Holt Smile izeneko zuri beltzeko argazkiarekin nagusitu da. Pablo Alonso akrilikoz eta egurrez egindako eskulturarekin irabazi du saria. Azken saria Asier Aginakok eraman du La entropia izeneko fineart inprimaketa teknika lanagatik.\n1.500 euroko sari bana eta 2022. urteko programazioan erakusketa bateratu batean parte hartzeko aukera irabazi dute artista hauek .\nErakusketa Gasteizko Vital Fundazioaren erakusketa zentroan bisitatu ahal izango da ekainaren 27ra arte. Era berean, ekainaren 7tik aurrera, aurkeztutako lan guztiekin osatutako erakusketa birtual bat izango da ikusgai aurten lehen aldiz, www.fundacionvital.eus webgunearen bidez.


Del Río: «Ezkerrak erabaki beharra dauka, edo hautetsontzi eta demokraziaren alde, edota errepresioa eta erregimena indartzearen alde» | alternatiba.net\nDel Río: «Ezkerrak erabaki beharra dauka, edo hautetsontzi eta demokraziaren alde, edota errepresioa eta erregimena indartzearen alde»\nKurtso politiko berri honetarako hiru ardatz jarri ditugu mahai gainean gaurko bileran. Gainera, hirurak bere gain hartzen dituen burujabetza ere hizpide dugu. Lehenengoa, testuinguru politikoari begira bereziki dago, emantzipazio borrokak, Kataluniako adierazlerik gertukoena dugula. Gure ustez, 78ko erregimenak inoiz jaso duen erronkarik handiena dago Kataluniako prozesuan eta urriko erreferendumean. Are gehiago, estatu propioa eraiki nahi duten estaturik gabeko herrientzat aukerarik handiena da, baita demokrazia zein eskubideetan gabezia handiak dituen estatua eraldatu nahi dutenentzat ere.\nEzkertiarra eta erabakitzeko eskubidearen aldekoa den inork ezin dio kontra egin Kataluniak herritarrei hitza emateari. Egoera honen aurrean, ezkerra ezin da ez isilik gelditu ezta PP-PSOE-Ciudadanos tripartituaren eskutik joan. Aukeratu beharra dago: edo hautetsontzi eta demokraziaren alde, edota frankismoaren ondorengoa den erregimen monarkikoa indartzearen alde; herrien burujabetzaren aldeko agertu edota burujabetza hori Troikari oparitu ziotenekin bat egin.\nKurtso honetarako bigarren ildoa feminismoan kokatzen dugu, benetako berdintasuna lortzeko borrokan. Tamalez, gaur berton ikusten dugu nola Hondarribian emakumeak baztertzen dituzten eta okerrena da erakunde publikoek, udalak, Gipuzkoako Aldundiak eta Eusko Jaurlaritzak, babestutako bazterkeriaz ari garela. Bizkaian, era berean, 300 egun baino gehiagoko greban ari dira zahar etxeetako langileak, beren duintasuna eta artatzen dituztenena aldarrikatzen dutela. Ez da lan gatazka soil bat, eta zalantzarik gabe luzatzen bada emakumeak protagonista direlako baino ez da. Zaintza, lan erreproduktibo guztia bezala, kurtso honetan jorratzen jarraitu beharreko arloak dira, erakundeetatik zein gizartearen baitan, beti mugimendu feministarekin etengabeko elkarrizketan. Ez ditugu ahazten, halaber, emakumeen soldata baxuagoak, kristalezko sabaiak edota indarkeria matxista (gaur ezagutu dugu eraso matxistak %4 igo direla EAEn), oraindik ere erakunde publikoen benetako konpromisorik ez duena, gizartean dagoen egiturazko desberdintasuna baitago jatorrian.\nAlternatibatik, inolako ezbairik gabe babestu dugu Kataluniako prozesu burujabea. Ez ikuspegi abertzale batetik baizik eta sinesmen internazionalista, emantzipatorio eta demokratiko batetik. Uste dugu eraikuntza nazionala eta soziala batera datozela eta jakin badakigu Katalunia burujabe batek duintasun eta eskubide gehiago eskainiko dizkiela bere herritarrei. Euskal Herriarentzat uste dugun bezalaxe. Horregatik guztiagatik, gure alderdiaren ordezkaritza batek, CUPek gonbidatuta, parte hartuko du asteburutik aurrera ospatuko diren Diadaren ekitaldietan. Era berean, urriaren 1eko galdeketa garrantzitsuan Alternatibaren zuzendaritza ia osoa bertaratuko da Bartzelonara. Euskal gizarteari, bestetik, erreferendumaren elkartasunean herri eta hiri ugarietan antolatu diren elkarretaratzeekin bat egitera deitzen dugu.\nHirugarren eta azken ardatza desberdintasun sozialen gainekoa da, 2008ko krisiaren amaiera aldarrikatzen dute batzuek, garai artako mozkin enpresarialetara bueltatu direlako, ezkutatzen dute, alabaina, aberastasunaren banaketa gero eta desorekatuagoa dela; berreskuratutako enplegu urria erabat prekarioa da eta pobrezia adierazleak gero eta larriagoak. Ez bakarrik EAEn, non EAJk euskal oasiaren irudia saldu nahi duen arren Ebrotik behera begira beti datuak alderazteko garaian. Enpresa ugari dago kinka larrian: CEL, Naval ontziola, Edesa zena, Gometegui eta beste dozena batzuk. Eusko Jaurlaritza ez da konponbiderik emateko gai eta, gainera, laguntza sozialak murrizten ditu. Gazteen egoera larria ere azpimarratu beharra dago, erbestera kondenatuta daude eta hemen gelditzen direnei gero protestarako eskubidea ere ukatu nahi diete.\nEsan bezala, subiranotasuna hiru ardatz horien haria izango dugu, kalean zein instituzioetan, gure ekimen politikoaren iparrorratz. Alternatiba abiatu zenetik ia 9 urte beteko direnean, gure helburu batzuk erdietsi ditugu; euskal ezker subiranistaren subjektu politikoaren sorrera, EH Bilduren jaiotza alegia, euskal eskuinaren alternatiba izateko gai den subjektu politiko sendoa bihurtzeko prozesuan murgilduta dagoela. Bide horretan, dudarik ez dugu Alternatiba indartzea, Euskal Herria Bildu bera sendotzea dakarrela.\nol., 2017/09/08 - 12:21


Aldundiak 3,5 milioi euro gehiago bideratuko ditu mendekotasun prestazioetara Gipuzkoan - Artikulua - ORAIN Gipuzkoa\nAldundiak 3,5 milioi euro gehiago bideratuko ditu mendekotasun prestazioetara Gipuzkoan\n2 eta 3. graduak indartzeko -mendekotasun handiena dutenak- eta baita ere Mendekotasun Legearen garapenera egokitzeko. Araudi berriak etxeko arreta bultzatuko du, horretarako ere LPPE sustatuta\nForu Aldundiak gaur goizean Gipuzkoako mendekotasun prestazioen proposamen berria aurkeztu du. Foru gastua 3,5 milioi euro igoko da, eta maila eta puntuazio bidezko zenbatekoak ezabatuko dira. Horrela, hiru graduak bakarrik geratuko dira: 1, 2 eta 3. Maite Peña Gizarte Politikako diputatuak, Imanol Lasa Foru Aldundiko bozeramailearekin batera eman duen prentsaurrekoan, esan du proposamen berri honen helburua dela, alde batetik, “2 eta 3. graduak, hau da, mendekotasun handiena dutenak, indartzea”; eta, bestetik, Mendekotasun Legeak ekarritako “garapenera egokitzea”. Horren harira, nabarmendu du Gipuzkoan 16.000 pertsonek jasotzen duten araudi berriak “etxeko arreta bultzatuko duela, horretarako ere LPPE (laguntza pertsonaleko prestazio ekonomikoa) sustatuta. Nolanahi ere, zenbateko berri horiek Estatuan ezarrita daudenak baino handiagoak izango dira”. “Horrek guztiak –aurreratu du Peñak- “250 lanpostu berri ekarriko ditu, zaintza profesionalaren arlokoak”.\nEskubide subjektiboko prestazioak dira, eta 3 prestazio daude, beren artean bateraezinak: FIZPE (familia inguruan zaintzeko prestazio ekonomikoa), hau da, senideak direnean zaintzaileak; LPPE (laguntza pertsonaleko prestazio ekonomikoa), hau da, kanpoko laguntza kontratatzen denean; eta ZAPE (zerbitzuari atxikitako prestazio ekonomikoa), plaza pribatu bat ordaintzen laguntzeko Administrazioak plaza publiko bat ordaintzerik ez duen bitartean. Azken horren zenbatekoa igo egiten da orain, prestazioa erakargarriagoa izan dadin.\n"16.000 pertsona ditugu hileko prestazioarekin, eta urteko gastua 59 milioi da. Izan ere, pertsona gehiago daude prestazioekin, foru laguntza zentroetan dauden edo etxeko laguntza duten pertsonak baino", nabarmendu du diputatuak. Zentzu honetan, zehaztu duenez, "mendekotasuna duten pertsonen % 57k prestazio bat dute, eta 8 urtean zero gastutik urteko ia 60 milioiko gastura pasa gara".\nMailakako eta puntuazioaren araberako zenbatekoak ezabatzeaz gain, proposatzen den aldaketa nagusia da 2. eta 3. graduko pertsonek, baldin eta zaintzaile adinez oso aurrera eginak badituzte -85 urte edo gehiago-, ezin dutela FIZPE eskuratu eta ezin dutela eskuratzen jarraitu. Orobat ezabatzen da itxaron zerrendan 3 hilabete eraman beharreko baldintza ZAPErako, eta malgutu egiten da prestazioaren jarraipena. Halaber, kualifikazio profesionalaren baldintzak arautzen dira LPPErako, baita derrigorrezko prestakuntza familia zaintzaile berrientzat ere, eta banako jarraipen bat ezartzen da.\nAtzerritarrei dagokienez, proposamen berrian atzerritar adingabeen eskubidea jasotzen da, duten egoera administratiboa eta gurasoak non bizi diren gorabehera, Kartera dekretuari jarraikiz. Eskubideen homologazioa aritzen da espainiarren eta Europar Batasuneko estatuetako beste herritar batzuen artean.\nMendekotasun legera egokitzea\nMendekotasun prestazioetan aldaketa hauek egiteko arrazoiei dagokienez, diputatuak azaldu duenez, batetik "helburua da Mendekotasun Legearen garapenera egokitzea", eta, bestetik, "zerbitzuetara atxikitako prestazioak sustatzea, familia zaintzetako prestazioen kaltetan". Gainera, "aldaketa honekin", adierazi du, "gure araudia hobetzeaz gain 2008tik aurrera kudeaketan eskuratu den esperientziari esker, zaintzen kalitatearen bermean aurrera egin nahi dugu: familien prestakuntza, laguntza pertsonalaren kualifikazioa eta etxeko jarraipena".\nPrestazio ekonomiko hauek Mendekotasun Legeak sortu zituen, eta 2008tik aurrera daude indarrean Estatu osoan. Gipuzkoan, Foru Aldundiak egiten du mendekotasunaren balioespena, eta foru erakunde bera da prestazioak ordaintzen dituena. Prestazioaren hileko zenbateko altuena mendekotasuna duen pertsonaren ezaugarrien araberako da; hau da, bere mendekotasun gradua (1etik 3ra), bere gaitasun ekonomikoa, antzeko prestazioa jasotzen duen, eta zerbitzu publikoak erabiltzen dituen.\n85 urtetik gorako pertsonak ezingo dira hartu 2. edo 3. graduko mendekotasuna duten senideen zaintzailetzat\nSalbuespen ezohikoak onartzen dira senide ez direnentzat.\nOnuradun berrien pertsona zaintzaileek kreditatu behar dute zaintzaile prestaketa bat dutela, 6 hilabeteko epean\nKualifikazio profesionaleko baldintzak arautzen dira, adinaren eta lan esperientziaren araberako salbuespenekin, estatu mailan adostutako irizpideei jarraikiz.\nAurre-inskripzioa gaitasun profesionalak kreditatzeko EJren deialdian. Muga, urriaren 20a.\nEnpresek Foru Erregistroan izena eman behar dute.\nItxaron zerrendan 3 hilabete eramateko baldintza ezabatzen da. ZAPEa itxaron zerrendan sartutakoan eskatu daiteke\nZAPEa mantendu daiteke eskatutako baliabidean itxaron zerrenda dagoenean. Ez da desagertzen baliabide publiko bati uko egiteagatik.\n2. eta 3. graduko zenbatekoak igotzen dira.\nZerbitzu erabilerarekiko bateragarritasuna\nPeñak azaldu du Gipuzkoa ezaugarri bereziak, prestazioei dagokienez, zerbitzu erabileren arteko bateragarritasuna dela, zenbait zerbitzu eskainita gizarte zerbitzuen foru sarearen baitan. Informatu du, halaber, proposamen berri honi jarraikiz, orain eskubidea eskera egin eta hurrengo egunean sortuko dela, ez Administrazioak ebatzi eta hurrengo egunean. Orobat nabarmendu du FIZPEa adineko pertsonei “zabalduta dagoela”, eta gogorarazi Estatu osoko FIZPEen “%84 Gipuzkoan daudela”.\nAmaitzeko, diputatuak oroitarazi du adineko pertsonen %80k “beren etxean” artatuak izatea nahi dutela, eta mendekotasun prestazioen araudi berriari esker “ahalko dugula hobetu” mendekotasuna duten pertsonei ematen zaien arreta, beti ere erantzunez egoitza arretak duen “gero eta eskaera handiagori” (herritarren zahartzearen ondorioz). “Eta zerbitzua ere hobetuko dugu laguntza pertsonalaren profesionalizazioaren aldeko apustuaren ondorioz”. "Horrek guztiak –gaineratu du- 250 lanpostu berri ekarriko ditu, zaintza profesionalaren alde egin dugu-eta senideen zaintzaren aurrean, hau baita eskatuena oraindik".\nProposamen berriak 250 lanpostu berri ekarriko ditu, zaintza profesionalaren arlokoak


Lasierrako Energia Komunitatea — Hartueman\nLasierrako Energia Komunitatea\nLasierrako herrian zentral fotoboltaiko bat eraiki dute, autokontsumo komunitario moduan eta sarera konektatuta. Energia-komunitatearen bidez, Lasierra herriaren energia-kontsumo elektriko globalari erantzun nahi zaio, eta iturri berriztagarrietatik eratorritako elektrizitatea aurreztea eta kontsumo elektrikoa lortzea lortu nahi da, komunitatean partekatutako autokontsumoaren alde eginez.\nInstalazio bakarra izatearen abantaila handia duten auzotarrak batera sortzea da instalazio mota horren ezaugarria eta aurrezpen ekonomikoa dute erabiltzaileek. Plakak eta instalazioa transformadorearen ondoren konektatzen dira sarera. Kontrol-telefonogune bat dago, non bizilagun bakoitzaren kontsumoa neurtzen den (zer behar duen sareak eta zer ematen dion sareari).\n1. Proiektua abian jartzeko testuingurua.\nLasierra herrian ur bonba bat dute, lurpeko urak eta eskualdeko hainbat herri hornituko dituen biltegi handi bateko ura mugitzeko. Instalazio horrek energia asko behar du, eta horri bizilagunek etxean behar duten energia, Azala kultur gunea eta argiteria publikoa gehitzen dizkiogu. Energia kontsumo guzti hau kontutan izanda, beste alternatiba batzuetan pentsatzen hasi gara.\nAutonomia energetikoa handitu eta konpainia elektrikoaren mendekotasuna murriztea dira helburu nagusi. Etorkizunean, aurreikuspen- eta plangintza-gaitasun handiagoa egongo da epe luzera.\nKomunitateari berriz ere balioa ematea, onurak komunitatera itzuliko direla bermatuko duen gobernantza-eredu bat definituz.\n3. Ekimenaren helburu espezifikoak\nBizilagunen komunitatea energetikoki hornitzea, gehienez 500 metroko distantziara, eta ezin da merkaturatu.\nInstalazioa kontsumoarekin bat egiten da. Kasu honetan 78 plaka instalatzen dira 30 kw-ko kontsumorako.\n4. Parte hartu duten dinamizatzaileak\nAuzoak, administrazio-batzarra eta kontzejua, ur-partzuergoa eta Azala, sortzeko gunea\nEmaps: energia merkaturatzailea. Merkaturatzaileak elektrizitatea saltzen du eta sortzen den soberakina erosten du.\nAurrekontua: 39.900 euro\n• EEE: (energiaren Euskal Erakundea) Diru-laguntza\n• LEADER programa\n• Auzotarren ekarpenak\n• Mendiaran Ur Partzuergoaren ekarpenak\n• Azala espazioaren ekarpenak\n7. Praktikaren indarguneak\nProiektu pilotua da, eta eredu izan nahi du, beste leku batzuetara zabaldu ahal izateko.\nKomunitatearen balioa itzul dadila ondasun komun horren bidez.\nAdministrazio Batzarra izango da instalazioaren jabea, eta publikoari balioa emango dio.\nOnura sortuz gero, onura hori komunitatean itzultzea lortu nahi da.\n8. Praktikaren ahulguneak\nKomunitate energetiko batean aurrera egitea, legedia oraindik garatu gabe baitago.\nKomunitate osoa komunitate honetan parte hartzearen abantailez konbentzitzea (energia aurreztea bakarrik ez den argumentarioa).\nIñaki González Tejedo\nLasierra kalea 5


'Bilgune kontari': Durangoko brigada feminista, trans-patologizazioa eta bertsolaritzako gorputzak - Arrosa\nDurangoko San Fausto jaietan, lasai joango ziren mutilak etxera, inork bortxatuko dituen beldurrik gabe. Begirada lizunik jaso barik egingo dute txiza, eta eskuluzeen kezkarik ez dute edukiko parrandan daudela. Neskek sarri sufritu dituzten egoerak dira horiek, zoritxarrez. Ez Durangon soilik, Euskal Herriko beste hainbat festa eta parrandatan ere bai, seguru asko. Hala ere, badira egoerari aurrea hartu eta lanean diharduten eragileak, eraso sexisten aurka egiteko, brigada feministak antolatu dituzte txosna batzordeak eta Bilgune Feministak. Dinamika horretaz eta Bilgune kontari-n bildutako beste hainbat gairi buruz hitz egiteko, Idoia Trenor batu da gaur gurera.\nPosted in ZebrabideaTagged #bertsolaritza #bilgune #bilgune kontari #brigada #Durango #emkume #eraso! #errepaso #feminista #gorputz #idoia trenor #matxista #portada #prebentzio #trans-patologizazio


Pantaila Globala - FORMULARIOA\nPantaila Globala erakusketak ikusleen ikuspegia jaso nahi du. Horretarako, gune birtual honen bitartez helarazten dizkiguzun bideoak txertatuko ditugu erakusketa fisikoan.\nMundu osoko adindunek eta gurasoen edo legezko ordezkarien baimena duten adingabeek har dezakete parte, nazionalitatea edozein izanik ere.\nBideoek sinatuta egon beharko dute.Bideoak aurkezten dituen pertsonak egilea edo, adingabeen kasuan, legezko ordezkaria izan beharko du (ikus parte hartzeko oinarriak eta datuak babesteko politika).\nNolakoak izan behar dute bideoek?\nGehienez ere 2 minutuko iraupena izango duten ikus-entzunezko piezak izan behar dute, pantailak gaur egungo munduan duen ahalmenari buruzkoak.\nKomisarioek planteatutako galderei eman beharreko ikus-entzunezko erantzunak izan behar dute.\nProiektuan zehaztutako pantaila-kategorietakoren batean integratuta egon behar dute: historiaren pantaila, politikaren pantaila, kirolaren pantaila, publizitatearen pantaila, gehiegitasunaren pantaila, zaintzaren pantaila eta jokoaren pantaila.\nZer gertatuko da bideoekin?\nJasotako bideo guztiak plataforma birtual honetan (VIMEO) eta erakusketa presentzialaren Kontraeremuan txertatuko dira, eta erakusketaren katalogoan, CCCBren artxiboan, CCCBren web-orrian eta erakusketaren komunikazio publikoan agertu ahal izango dira.\nErakundeak eskubidea du eduki iraingarria duten, indarrean dagoen legeria edo oinarrizko edozein eskubide urratzen duten edota parte hartzeko baldintzak betetzen ez dituzten bideoak ez argitaratzeko.\nBideoak 2011ko urriaren 1etik aurrera aurkeztu ahal izango dira, eta ez da denbora-mugarik izango CCCBk bere web-orrian http://pantallaglobal.cccb.org bideoak aurkezteko aldiaren amaiera-data bat argitaratu arte. Izan ere, hamar urteko epean erakusketaren hainbat ibiltaritza antolatuko ditu CCCBk, eta aldi horretan zuen bideoak eduki nahi ditu.\nParte hartzen duten bideoekin lortu ahal izango diren sariak Donostiako Nazioarteko Zinemaldirako sarrerak izango dira (Zinemaldiaren 60. edizioa izango da aurten, 2012ko irailaren 21etik 29ra bitarte) (Lehiaketaren oinarriak).\nBIDALKETAK EGITEKO FORMULARIOA\n- Hautatu pantaila - Historiaren pantaila Politikarem pantaila Kirolaren pantaila Publizitatearen pantaila Gehiegitasunaren pantaila Zaintzaren pantaila Jokoaren pantaila\nErantsi bideoa (100 MB gehienez)\n* Bideoa MPG4an aurkeztea, eta H.264 kodeka eta 1280x720ko tamaina izatea gomendatzen dugu\nAdingabeen gurasoen edo legezko ordezkarien datuak:\nAdingabearen izenean, parte hartzeko oinarriak eta datuak babesteko politika onartzen ditut\nParte hartzeko oinarriak eta datuak babesteko politika irakurri ditut eta onartzen ditut.\nIdaz itzazu goiko irudian agertzen diren zenbakiak\nZalantzarik izanez gero, jarri harremanetan Pantaila Globala erakusketako taldearekin


Ibarrak Sakana Lakuntza Tartea <1 Km.\nBide berdea / Bide naturala Vía Verde del Plazaola Lekunberri Tartea 14 Km.\nLeizeak Mendukilo Lezea Astitz Tartea 19 Km.\nParkeak eta lorategiak Yamaguchi parkea Pamplona Tartea 23 Km.\nBehatokiak Zaldi Zuriko behatokia Pamplona Tartea 23 Km.\nParkeak eta lorategiak Ziudadela Pamplona Tartea 24 Km.\nBehatokiak Malloetako behatokia Betelu Tartea 24 Km.\nParkeak eta lorategiak Argaren Ibai Parkea Pamplona Tartea 26 Km.\nParkeak eta lorategiak Medialuna parkea Pamplona Tartea 27 Km.\nIbarrak Bidasoa Ingurua eta Malerreka Tartea 29 Km.\nBasoak Leitzalarrea Leitza Tartea 31 Km.\nMendiak eta mendilerroak Urbasa-Andia Natur Parkea Tartea 34 Km.\nNatur parkeak Urbasa-Andia Natur Parkea Tartea 34 Km.\nMendiak eta mendilerroak Aralar Mendia Lekunberri Tartea 35 Km.\nBasoak Aralar Mendia Lekunberri Tartea 35 Km.


BM: BM Online: ohiko galderak\nBM Online: ohiko galderak\n1. ¿Nola erregistratuko naiz?\n1.1. BMko bezeroa bazara\nwww.bmsupermercados.com webgunean “Online erosketa” atalean klikatuz menu bat zabalduko da. “Erregistroa” atalean klikatuz, zure NAN zenbakia eta txartel-zenbakia idatzi beharko dituzu. Hori egin ondoren, bezero gisa dituzun datuak agertzen diren orri batera eramango zaitu, horiek egiaztatzeko edo aldatzeko, aldaketarik gertatu bada. Zure txartelaren datuak egiaztatu ondoren, automatikoki aktibatuko da webgunean, eta erosketak egiten has zaitezke.\nZure txartelaren zenbakiaz oroitzen ez bazara, esan iezazkiguzu zure NANaren eta telefonoaren zenbakiak, eta txartelaren zenbakia bidaliko dizugu zure posta elektronikoko helbidera.\n1.2. BMko bezeroa ez bazara\nwww.bmsupermercados.com webgunean “Online erosketa” atalean klikatuz menu bat zabalduko da. “Erregistroa” atalean zure datuak idatzi beharko dituzu horretarako eremuetan, eta erabiltzaile bat eta pasahitz bat sortuko zaizkizu, une horretan bertan aldatu ahal izango dituzunak.\nHori egin ondoren, BM txartel bat izendatuko zaizu, eta webgunean nahiz denda fisikoetan erabili ahal izango duzu.\n1. Nola egin dezaket eskaera bat?\n1.1. Nola aukeratu zein helbidetan jaso\nOnline dendan sartzean, eskaera zein helbidetan jaso nahi duzun aukeratuko zenuen. Urrats hori bete ondoren, eskaera egiten has zaitezke.\n1.2. Nola aukeratu salgaiak online dendan\nSalgaiak produktu-kategoria handien arabera antolatuak daude, eta menu urdinaren barruan ikus ditzakegu kategoria horiek. Kategoria handi horietan klikatuz, salgaiak zein familiatan aurkitzen diren ikus dezakegu. Familiak zein diren ikusteko, kategoria handien gainean klikatu beharko duzu saguaz, edo ezkerreko menu bertikalean, kategoria handi horietako baten barruan baldin bazaude. Familia bakoitzaren barruan hauta daitezkeen salgaiak ikusi ahal izango dituzu.\n1.3. Nola aukeratu salgaiak bilatzailearen bidez\nOnline dendan salgaien bilatzaile bat duzu, eta hitz bat edo batzuk idatziz gero, salgai guztien artetik adierazitako hitzekin harremanen bat dutenak identifikatu eta erakutsiko dizkizu, aukeraketa egin dezazun.\n1.4. Nola aukeratu salgaiak “Nire Zerrendak” abiapuntutzat hartuta\nOnline dendak salgaien zerrenda pertsonalizatuak egiteko aukera eskaintzen dizu, eta eskaera egiten duzunean kargatu ahal izango dituzu.\n1.5. Nola zehaztu salgai bakoitzaren kopurua\nErakutsitako salgai bakoitzak botoi azkar bat du salgai hori eskaerari gehitzeko eta nahi den unitate kopurua edo pisua handitzeko edo gutxitzeko. Salgaiaren argazkian sakatuz, salgaiari buruzko informazio zehatza jasotzen duen fitxan sartuko zara, eta bertatik ere gehitu ahal izango diozu salgaia eskaerari eta unitateen kopurua edo pisua handitu ala gutxitu.\n1.6. Nola ezabatu salgaiak saskitik\nSalgai bat erosketa-saskitik ezabatzeko, eramazu kurtsorea “orga” ikonoaren gainera eta menu bat zabalduko da hautatutako produktuekin.\nSalgai jakin bat ezabatzeko, aski izango da dagokion kopurua zeroan uztea.\nSaskiko salgai GUZTIAK ezabatzeko, zabaldutako menuaren goiko eskuinaldean agertuko den “Orga hustu” aukeraren gainean klikatu behar duzu.\n2. Nire eskaeran aldaketak egin ditzaket?\nEz. Zure online eskaera amaitu ondoren, ezingo duzu salgairik gehitu edo ezabatu, ezta kopuruak aldatu ere. Jasotzeko erreserbatu duzun ordua aldatu nahi baldin baduzu, beharrezkoa izango da Bezeroarekiko Arreta Zerbitzuarekin harremanetan jartzea.\n3. Zer gertatzen da ez badut nire eskaera amaitzeko astirik eta geroago amaitu nahi badut?\nEskaera bat egiten ari zaren bitartean hori une batez eten egin behar baduzu, “Nire zerrendak” barruan gorde behar duzu eskaera, “Orga hau zerrenda gisa gorde” adieraziz. Berriro sartzen zarenean, sar zaitez “Nire zerrendak” horretan, “Nire zerrendetara joan” aukeratu, eta “Orgara gehitu” esanez zerrenda hori orgara gehituko duzu. Saiotik irten gabe ixten baldin baduzu webgunea, une horretaraino gehitutako salgaiekin gordeko duzu orga.\n4. Eskaera bat egiteko gutxieneko/gehieneko zenbateko bat badago?\nEz dago gutxieneko edo gehieneko zenbatekorik erosketak egiteko. Benetan zenbateko handia duen eskaera bat jasotzen baldin badugu, Bezeroarekiko Arreta Zerbitzua zurekin harremanetan jarriko da egindako eskaera hori zuzena den egiaztatzeko.\n5. Gerta daiteke online dendan salgaien aukerarik ez egotea?\nBM supermerkatuetan, eskatu duzuna beti zerbitzatu ahal izateko lan egiten dugu. Zure eskaera prestatzean eskatu dituzun salgaietako bat ez dugula konturatzen baldin bagara, zurekin harremanetan jarriko gara erregistroa egin zenuenean horrela adierazi bazenuen. Salgairen bat ez dugunean zurekin harremanetan jartzea nahi ez baduzu, jakinarazi egingo dizugu, eta sentitzen dugun arren, salgai hori gabe iritsiko zaizu eskaera.\nNIRE ERABILTZAILE-KONTUA NOLA KUDEATU\n1. Nola sar dezaket bidalketarako helbide bat?\nOnline dendan lehen eskaera egin aurretik, “Nire datuak” atalean eskaerak zein helbidera edo zein helbidetara egitea nahi duzun adierazi beharko duzu. Eskaera egiten hasi nahi duzunean, eskaera zein helbidetara bidaltzea nahi duzun galdetuko dizugu lehenik, baina “Nire datuak” atalean idatzi dituzunetako bat izango da nahitaez.\n2. Nola kontsultatu ditzaket egin ditudan erosketak?\n“Nire erosketak” atalaren barruan, BM Supermercados webgunean egin dituzun eskaera guztiak kontsultatu ahal izango dituzu. Gainera, egindako eskaera batetik abiatuta, egiten ari garen eskaerari gehitu ahal izango dizkiogu beste eskaera horretako salgai guztiak.\nGainera, erosketa horietako batzuen edukia zure orgara ekar dezakezu edo eskaera hori ohiko zerrenda bilakatu.\nAskotan, eskaera bat egitean, salgai batzuk errepikatu egiten dira horietako bakoitzean. “Nire zerrendak” honi esker, ohiko salgaien zerrenda bat edo batzuk sor ditzakezu eta, hala, erraz eta azkar gehitu ahal izango dituzu salgai horiek eskaera berri bat egiten duzun bakoitzean.\n4. Eramateko ordua/data aldatu dezaket?\nBai, horretarako gure Bezeroarekiko Arreta Zerbitzuarekin harremanetan jartzea beharrezkoa da.\n5. Eskaera eramateko data ahaztu dut\nEskaera ordaindu ondoren, e-mail bat jasoko duzu eskaera horrekin loturiko informazio guztiarekin. Posta horretan, eskaera zein ordutan eta zein egunetan eramango den topatuko duzu.\nPosta hori aurkitzen ez baldin baduzu, gure Bezeroarekiko Arreta Zerbitzuarekin harremanetan jartzea gomendatzen dizugu.\n6. Nola berreskura dezaket nire pasahitza?\nWebgunean “Bezeroentzako sarbidea” atalean, “Pasahitza ahaztu dut” aukera dago. Hemen klikatuz gero, egiaztatze-datu egokiak eskatuko dizkizute, zure e-mailera pasahitz berria bidaliko dizute eta, aldatu nahi izanez gero, nahi duzuna hautatu ahal izango duzu.\n7. Nire e-mail helbidea alda dezaket?\nZure e-mail helbidea nahi adina aldiz alda dezakezu. Horretarako, online dendan sartu beharko duzu eta, “Nire datuak” atalean, e-mailaren aldaketa egin dezakezu.\n8. Faktura elektronikoa eska dezaket?\nBai, zure eskaeren faktura elektronikoa eska dezakezu. Baina online dendan sartu aurretik, baimentzeko unean, goitibeherako menu bat zabalduko zaizu eta “Eskuratu daitezkeen fakturak” atalean, zein eskaeraren faktura nahi duzun hautatu ahal izango duzu. E-mail bidez eta pdf formatuan jasoko duzu faktura, hurrengo 48 orduen barruan.\n9. Zer da BM Txartela? Zer onura ditu?\nBM txartelaren bidez abantaila handiak lortuko dituzu eta erosketetan gehiago aurreztuko duzu, inolako esfortzurik gabe.\nBeherapenak erdietsiko dituzu dendan seinalatuta dauden salgaiak erostean edo produktu freskoak erostean.\nHilabete bakoitzaren 24etik aurrera, kutxatik pasatzean, beherapen-bono bat eskainiko dizugu, ordu arte metatuta dituzun beherapen guztiei dagokien zenbatekoarekin.\nGainera, hilero, zure Txartela aurkezten duzunean, produktuen eskaintza berezi bat jasoko duzu eta beherapen zuzena izango duzu kutxatik igarotzean.\n10. Nola eskuratu BM Txartela?\nOnline Dendan erregistratzen zarenean, automatikoki BM Txartela sortuko zaizu, eta gure denda fisikoetan ere erabili ahal izango duzu.\n1. Zer dira prezio estimatua eta azken prezioa?\nProduktu freskoetan, eskaera egiten duzunean, online dendak erreferentzia modura hartuko du idatzitako pisu teorikoa, salgaiaren zenbatekoa kalkulatzeko. Eskaera prestatzen denean, benetako salgaia pisatuko da eta horren pisua zein den jakingo da. Eskaeraren pisu teorikoaren eta eskaera prestatu ondorengo benetako pisuaren artean alde txikiren bat egon daiteke, eta beraz, salgaiaren azken prezioan aldaketa txikiren bat gerta daiteke. Eskaerarekin batera jasoko duzun albaranean, azken prezioa zehaztuta joango zaizu, salgaiaren benetako pisuarekin.\nHala eta guztiz ere, zure eskaerari buruzko zalantzarik baldin baduzu, ez ezazu zalantzarik egin eta jar zaitez harremanetan Bezeroarekiko Arreta Zerbitzuarekin.\n2. Ordaintzeko zein modu erabil dezakezu?\nKreditu-txartelaz nahiz zordunketa-txartelaz ordaintzea onartzen dugu.\n3. Zer txartel onartzen dira eskaerak ordaintzeko?\nEskaerak ordaintzeko, kreditu-txartelak nahiz zordunketa-txartelak onartzen ditugu. Ordainketa egiteko erabiltzen diren txartelak hauek dira: VISA, VISA Electron, Mastercard eta Maestro.\n4. Nire izenean ez dagoen txartel bat erabiliz ordaindu dezaket?\nOrdainketa egiteko erabili den txartelaren titularrak jaso behar du eskaera. Eskaera jasotzeko unean, segurtasun-neurri gisa, erregistratzean erabilitako IFK zenbakia aurkezteko edo txartelaren titularraren IFK zenbakia aurkezteko eskatu ahal izango dugu, dagokionak jasotzen duela egiaztatzearren.\nHirugarren pertsona batek jaso dezan baimentzea eta jasotze-albarana sinatzea bezeroaren erantzukizuna da.\n5. Noiz kargatzen da ordainketa bankuko kontuan?\nEskaera jasotzen den egunean bertan kargatzen da ordainketa kontuan. Geroago, kasuren batean itzulketa bat egin behar izanez gero eta horrek diru-itzulketa bat egitea baldin badakar, hori ere zuzenean zure kontuan egingo da.\n6. Salgaiek online dendan duten prezioa eta salgai horiek beren dendetan duten prezioa berdinak dira?\nBM Supermercados eta BM Supermercados online ikurrek merkataritza-politika desberdinak darabiltzate. Prezioak, produktu-aukerak eta promozioak ez dira nahitaez berdinak izango, baina oso litekeena da berdinak izatea edo oso antzekoak izatea.\nESKAERAK BIDALTZEKO PROZESUA\n1. Nola garraiatzen da eskaera?\nBereziki egokitutako furgonetetan garraiatzen da eskaera. Produktu freskoak eta izoztuak kubeta isotermiko berezietan sartzen dira, eta beraz, inoiz ez da hotz-katea apurtzen.\n2. Eskaera prestatzeak eta bidaltzeak zer prezio du?\nPrestakuntzaren eta bidalketaren kostua 7,5€ da, aukeratzen duzun jasotze-ordua edozein izanik ere, baina zure erosketa 100€tik gorakoa bada, kostua doan izango da.\n3. Zein da eskaerak jasotzeko ordutegia?\nEskaerak eramateko zerbitzuaren ordutegia astelehenetik larunbatera da, bi orduko tarteetan banatua. Bidalketa-helbidearen arabera aldatu egin daitezke tarte horietako orduak; gomendatzen dizugu online dendan begiratzea zein diren zure helbiderako ordu-tarte horiek.\nEz da ohikoa hori gertatzea, baina eskaera atzeratzera badoa, gure Bezeroarekiko Arreta Zerbitzua zurekin harremanetan jarriko da telefonoz.\n5. Zer gertatzen da nire eskaeraren ordu-tartean helbidean egoterik?\nZiur baldin badakizu eskaera jasotzeko hautatutako ordu-tarte horretan ez zarela egongo bidalketa-helbidean, gure Bezeroarekiko Arreta Zerbitzuarekin harremanetan jar zaitez lehenbailehen. Hala eta guztiz ere, eskaera iristen denean bertan ez bazaude, gure instalazioetara itzuliko da. Jar zaitez harremanetan Bezeroarekiko Arreta Zerbitzuarekin eskaera jasotzeko une berri bat adosteko.\n6. Ordainketaren titularrarena ez den beste helbide batera bidali daiteke eskaera?\nBai, “Nire Datuak” atalean bidalketa-helbide bat baino gehiago izan ditzakezu. Eskaera egiten hasten zarenean, zein bidalketa-helbidetara eraman behar den galdetuko dizugu beti. Eskaeraren ordainketa egin duen pertsonak jasoko du eskaera.\n7. Nola prestatzen dute nire eskaera dendan?\nEskaera egitez amaitu ondoren, BM supermerkatuetan jasoko dugu eta profesionalen talde bat lanean hasiko da zure eskaera kalitaterik handienarekin zure bidalketa-helbidera irits dadin, jasotzeko hautatu duzun ordu-tartean.\n8. Nola garraiatzen dira eskaerak?\nBM supermerkatuek erabiltzen dituzten ibilgailuak produktu lehorrak, freskoak nahiz izoztuak garraiatzeko aukera ematen duten ekipoez hornituta daude. Horrez gain, kubetak eta poltsa isotermikoak erabiliko dira produktuak zure helbidera eramateko. Beraz, hotz-kateari bere horretan eutsiko zaio beti.\nITZULKETAK EGITEKO PROZESUA\n1. Zein da itzulketa-politika?\nSalgairen bat itzuli nahi baldin baduzu, harremanetan jarri beharko duzu gure Bezeroarekiko Arreta Zerbitzuarekin. Gogorarazten dizugu, salgai bat itzuli ahal izateko, eskaera jasotzen denetik hurrengo 14 eguneko epearen barruan egin beharko duzula edozein salgairekin, freskoekin izan ezik, gehienez ere 24 orduko epea izango baituzu.\n2. Nola itzuli ditzaket nire produktuak, konbentzitzen ez banaute?\nBM Supermerkatuetan online erosketak egitean zu gogobeterik gelditzen ahalegintzen gara, eta horregatik, produktu bat nahi ez baduzu, itzuli egin dezakezu. Horretarako, etxeko zerbitzuko langileei eman diezaiekezu, eskaera ekartzen dizutenean, edo Bezeroarekiko Arreta Zerbitzuarekin harremanetan jar zaitezke.\n3. Salgairen bat egoera txarrean jasotzen baldin badut, zer egin behar dut?\nSalgairen bat egoera txarrean jaso baldin baduzu, BM Supermerkatuetatik barkamena eskatu nahi dizugu. Mesedez, jar zaitez harremanetan gure Bezeroarekiko Arreta Zerbitzuarekin, arazo hori lehenbailehen konpondu ahal izan dezagun.


Amorante, Manresako Fira Mediterrània azoka profesionalaren 24. edizioan – Musika bulegoa\nAmorante, Manresako Fira Mediterrània azoka profesionalaren 24. edizioan\n2020ko edizioan Covid 19ari aurre egiteko azoka birtuala eta presentziala antolatu ondoren, Manresako Fira Mediterrània-k 24. edizioa ospatuko du urriaren 14tik 17ra, pandemiaren ondorioz azken edizioan egin ezin izan zen jardueraren zati bat berreskuratuz. Malgutasunaren kontzeptua ahaztu gabe egingo du.\nFirak jarduera osoa aurrez aurreko formatuan egitea planteatzen du (jarduera profesionalaren zati handi bat on line jarraitzeko aukerarekin); Manresako erdigunea sendotuko du indartuko du profesionalen elkargune gisa (PRO gunea); herri-kulturaren elkarguneak berpiztuko ditu programazio artistikoan hainbat proposamen eginez, eta Fira Plaza sortuaz, hainbat jarduera espezializaturekin.\nPRO gune berria hiriko erdigunean\nFiraren jarduera profesionala Manresako erdigunean kokatutako eremu berri batean egingo da. Patio del Casino Firara joango diren profesionalen topagunean bilakatuko da. PRO gune hau biltzeko gune nagusia izango da, arte eszenikoen eta musikaren harremanetarako eta salerosketarako gunea hain zuzen ere. Ekitaldiak Taberna de la Firan, Fira Mediterràniaren egoitzan (Casa Lluvià), Kursaal eta Conservatori antzokietan, eta Plana de l ‘Om Auditoriumean burutuko dira, besteak beste.\n65 proposamen artistiko\nProgramazio artistikoak atzean uzten ditu iaz programatutako 46 ikuskizunak, eta 2019ko zifretara itzultzen da 65 proposamenekin. Horietatik 41 estreinaldiak dira (off atalekoak kontuan hartu gabe).\nEuskal Herriko ordezkaritzari dagokionez Amorantek kontzertua eskainiko du Manresako Fira Mediterrànian Etxepare Euskal Institutuak azokarekin duen akordioari esker. Horretaz gain Los Sara Fontán talderarekin batera sortutako ikuskizun bat ere estreinatuko du. Ikuskizun hau Azpeitiako Dinamoan eta Manresan egiten ari diren egonaldi artistiko baten ondorioa izango da.


Gauza Hori Gertatuko Noiz Betetzen Ona Tipo Baten Ondoren Toxikoak Harreman Pentsatu Katalogoa\nNoiz dira toxikoak harremana ez duzu konturatzen zenbat abusu emozionala inpaktu duzu. Ez zauden bitartean, gutxienez. Noiz ari zaren bat toxikoak harremana, dena da mota addicting. Da jakitea eta ez jakitea zer gertatuko. Da da espero duzu egingo da aldaketa, baina ez da, gainera, erosotasuna gauza bera dira. Ez da erosotasuna norbaitek jakin duzu, beraz, sakon. Eta hartzen du dena, ez duzu jaramonik ez. Eta, nahiz eta denean oinez duzu kanpoan, zeure burua aurkituko duzu atzera joan hainbeste aldiz duzulako galdu zion. Galdu duzu adrenalina presarik handiko bizia emozioak. Maitasuna garrasi egiteko sortu. Baina gero ezagutu ona lasaia. Eta hori gertatzen denean, orduan konturatzen zara nola hau negatiboki iraganeko harreman eragina izan du. Eta batzuetan, nahiz eta bultza jendea kanpoan delako. Ondoren toxikoak harremana, ez duzu inor fidatzen.\nGaldetzen duzu nola toleratzen hala nola, harreman bat, beraz, luze. Eta sartu duzu harreman guztietan espero txarrena norbait. Pixka bat, ez duzu uste ona guys ez da existitzen. Delako hain luze begiratu duzu okerreko ezaugarri eta onartu duzu asko, pertsona horiek ez zuten merezi duzu. Uste duzu pertsona orok du motiboak edo ez du esan nahi, zer esan dute. Noiz harrapatzen duzun norbait datza, beraz, askotan egiten duzu paranoid bezala arraio. Ez duzu uste jende zintzoa izan edo esan nahi zer esan dute. Egin duzu crazy hipotesi eta, zalantzarik gabe, benetan jende ona, besterik gabe, delako pertsona bat. Hurrengo gauza zaren badakizu azalduz tipo hau nola lortu duzu ondorio hau zure burua eta zuen baffled. Ez delako duzun zalantzan jarri zion, baina norbaitek egin du, eta modu honetan zuen guztia egin nahi da, alderantzizko hau. Norbait tratatzeko duzu hau ondo lortu du, izan too ona egia izan. Ari zaren zain, beste zapata askatu. Ari zaren zain, hura galtzen da egun bat. Ari zaren zain batzuk bortitza bukatzen gabe itxiera. Baina egunero besterik ez zuen frogatzen duzu zuen pertsona bera zuen izan da hasiera-hasieratik. Zuen eman duzu arrazoirik zalantzan zion, baina ez zion ez duzu fidatzen da, denek iraganean. Norbaitek iraganean ekarri du sinesten duzu, ez duzu merezi onena. Beraz, denean lortuko duzu, duzu ukatzen da. Beldurra duzu zerbait ona delako, ez duzu galdu nahi da. Ez duzu lortu nahi duela berriro, beraz, saiatu duzu eta hondatu lehen. Baina, zer da konturatzen duzu hori desberdinak buruz guy hau da, noiz exekutatu duzu, egingo zuen atzetik. Denean duzu bultza zion, zuen izango grab duzu itxi, eta ez dezagun utzi duzu. Mantentzeko duzu zain borroka bat. Baina, horren ordez, dena lortzen hitz egin, eta azaldu. Eta ez da hau olatu erosotasuna ondoren, eta konturatzen zara pertsona normal ez utzi bigarren zerbait oker. Zuen joan buruari galdetzen zergatik duzu barkatu, beraz, sarritan edo zer esaten ari zaren sentitzen dut. Ikusiko zuen, mina, zure begiak norbait iraganean zeinen egin duzu zeure burua zalantzan jartzen. Ikusiko zuen, mina, zure bihotza saiatzen, beraz, gogor maite berriro noiz duzun bakarrik ezagutzen heartbreak. Eta zuen joan etengabe lasaitzea duzu dena ongi dago. Noiz ona lasaia maite norbaitek, nork hautsi duen bakarra, ezagutzen toxikoak harremanak, zer egin zuen ez da bere irakasteko ez zuen merezi ezer lortu zuen. Zuen redefines horiek izugarria arauak ditu, eta aukeratzen zuen izan ezik. Uste duzu dira hobeto gabe, baina egia da, eta besterik ez dute egin zure bizitza hobeto doa modu bi. Eta ari zaren jakin dut beldur maite berriro. Ari zaren jakin dut beldurrik utzi inori itxi. Baina zure sentsibilitatea.\nZure indarra eta ulertzeko eta falta epaiketa guztiontzat da, zer egiten duzu ederra. Eta azkenik duzu get eroso eta hau onartu harreman zoazen hau maite duen pertsona behar duzun guztia duzu. Baina ez saiatu gehiegi gogorra. Ez dut uste behar duzu. Iraganean, irakatsi zinen, zure onena ez da nahikoa. Beraz, duzu izan too gogor saiatu. Duzu lehiatu behar izan. Izan duzu zeure burua frogatzeko. Ez da izango une bat non esan duzu guy hau, hori guztia gertatu zen. Une bat duzu fidatzen zion utzi zion hurbil. Eta noiz esan zion buruz eta iraganeko duten pertsonak minik duzu zer aurkituko dituzu, ez da hori zuen joan off hartu. Besterik ez da eman zion arrazoia lo. Ezagutzen dut norbait zure iragana irakasten duzu buruz gogorra maitasuna. Dute irakasten duzu ahultasun bat da ahultasuna. Izan duzun sendoa izan behar du, beraz, luze eta zuk jasan behar izan gauza asko ez duzu merezi. Baina hori guztia egin du, zu baino ederragoa duzu ezagutzen. Eta guztiak egin ahal izango da, eskuineko pertsona eskertzen duzu guztiak gainditzeko. Eta malkoz beterik begiak, nahiz eta ahal izango duzu eskertzen izango toxiko bat harreman hori ez duzu suntsitzeko, baizik eta egin duzu sendoa duzun pertsona dira gaur egun. Konturatzen hasten zara harreman hori definitzeko erabiltzen zure estandarra maitasuna zen, beraz, urrun, benetako gauza. Ikasten duzu, maitasun hori ez da t ustezko minik duzu edo izan negargarri. Maitasuna ez da t ustezko zure bihotza apurtu, besterik gabe, nahi duzun eraikitzeko itzuli arte. Maitasuna ez da ezer forma dator jelosia. Ala bere s egiten duzu jeloskor edo ari jeloskor duzu. Mota eskubidea maitasuna ez play jokoak zure bihotza edo ikusi nahi duzu mina. Estalkia eta gaia nire berriena liburua inspiratu zen kontzeptua kintsugi. Hori guztia ez da iluna edo pitzatu gugan gaitasuna du, konpondu behar izan betetako argia.\nEz gara inoiz hautsi\nBeti ari gara bihurtuz\n← DATAZIO ONLINE Txina Ausazko Webcam Bideo-Txata


Ibinagabeitia Proiektua / Korrok-5 (1984-udazkena)\nL I T E R A T U R A L D I Z K A R I E N\nG O R D A I L U A\n- Orrialde nagusira itzuli\n- Korrok aldizkaria\n- Ale honen aurkibidea\n- Ale honi buruzkoak (azalaren irudia eta fitxa)\n— Korrok-5 (1984-udazkena) —\nEguneroko nahas-mahaste bat\nArazo eguneroko bat, nahaste eguneroko bat sortarazten duena. A-k B-rekin H-n, negozio garrantzitsu bat egin behar du. Aurreko elkar-hizketa bat egiteko. H-ra joaten da. Hamar minuto joatean eta beste-hainbeste etortzean jartzen du, eta gero etxean, erabiliko abiaduraz harrotzen da. Hurrengo egunean, H-ra itzultzen da berriz, oraingoan negozioa ixteko. Egin behar hau seguro aski luze izan behar duenez, A oso goiz irtetzen da. Aurreko eguneko xehetasun berberak izan arren; bere iritziz bederen, oraingo hontan hamar ordu kostatzen zaio H-ra irixtea. Arratsaldean ailegatzen da, izugarri nekatua. Han zera jakin arazi zioten: B berandutzeaz urduri bait zegoen, zuela denbora gutxi A-ren herrirantz abiatua zela eta segurtasun osoaz bidean elkarrekin gurutzatu direla. Hantxe zai egon dadin aholkua ematen diote. Hala ere, negozioa zeharteagatik ezinegonean dagoenez berehalaxe abiatzen da etxerantzko bidean.\nOraingoan eta kontu gehiegi jarri gabe, denbora gutxitan egiten du bidaia. Behin etxean, B oso goiz iritsia zela esaten diote, A-ren irteeratik berehala, eta baita A-rekin etxe-atarian gurutzatua zela eta negozioa oroit-arazi nahi izan ziola, denborarik ez zuela eta luzegabe etxetik atera behar zela A-k erantzun ziolarik.\nPortaera ulergaitz hori gerta arren, B, A-ren etxean sartu zen bere itzuleraren zai egoteko. Zegoenekoz askotan galde-egina zuen ea oraindikan ez ote zen etxera itzulia izango, bainan A-ren gelan bere etorreraren zai jarraitzen zuen. B-rekin azkenean bildu ahal izateaz oso pozik, eta gertaturiko guzia explikatzeko, A badoa eskaileratan gora korrika. Ia irixteko dagoenean behaztopatzen da, zaintxuri bat okertzen du eta konortea galtzetik hurbil, oihukatzeko gauza ez izanik, iluntasunean erdi-negarrez, B-ri aditzen dio —oso urruti agian, bere ondoan behar bada— erabat suminduta eskailerak jeixten dituela betirako desagertuz.\nLiteratur Aldizkarien Gordailua Susa argitaletxearen egitasmoa da.


Ekintzaileentzako liburu gomendagarria: El método Lean Startup. Egilea: Eric Ries - Gaztenpresa\n“Lean” metodologia, oro har, nagusiki programazio proiektuetan erabiltzen den lan egiteko modu bat da. Metodologia horretan, hainbat funtzionalitate sortu behar dira pixkanaka. Zehazki, “iterazioak” edo lan mugarriak sortu behar dira, eta, horietan, funtzionalitatea hazi egiten da, sinpleenetik hasi eta azken bertsioarekin amaitzeraino. Oinarrizko ideia ahalegin txikia eginez Gutxieneko Produktu Bideragarri bat sortzea da, eta, hortik abiatuta, premiak zehaztea (bezeroek edo erabiltzaileek emandako erantzunaren arabera), azken produktua lortu arte. Liburuan, metodologia hori enpresa ingurune batean nola aplikatu behar den azaltzen da, produktuak edo zerbitzuak era arinagoan eta bezeroarekiko hurbiltasun handiagoarekin sortu edo eskaini ahal izan daitezen.\nEkintzaileentzako liburu gomendagarria: El libro negro del emprendendor. Egilea: Fernando Trías de Bes5 ebook marketinari eta salmentei buruz